《送长儿槃赴金陵典斛 其五》
宋代·吴泳

玄云拖榆塞，白露涂枫林。靡靡秋未夕，边马已南侵。

子方从军去，川陆迥且深。虎兕嗥旷野，猩猱啸高岑。

独见金城外，迎人柳阴阴。主人敬爱客，秉义如断金。

好将少年行，转作节妇吟。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。